Gugl pretraživač
<s>Gugl pretraživač je najkorišćeniji pretraživač veba na svetu.</s>

<s>Za je Guglov pretraživač specifičan je jednostavan dizajn, ali uvek funkcionalan i veoma atraktivan.</s><s>Zanimljivo je reći da je Gugl prvi počeo koristiti sistem pretrage na osnovu posećenosti korisnika, koji se danas smatra najboljim i većina velikih pretraživača koriste upravo ovu tehniku.</s>

<s>Međutim, Gugl nije ostao samo internet pretraživač; svoju delatnost je proširio pružajući svojim korisnicima različite usluge.</s><s>Džimejl, Gugl analitika, pretraga knjiga, mapa, slika, planete Zemlje, potom Gugl plej i Gugl razgovor predstavljaju samo deo širokog spektra koji Gugl pruža svojim korisnicima.</s><s>Danas je to čitava multinacionalna korporacija specijalizovana za usluge i proizvode u vezi sa Internetom, koja većinu svojih profita dobija od AdVords-a.</s>

<s>Još jedna zanimljiva stvar u vezi sa Guglom je i neverovatna bezbednost njihovih stranica.</s><s>Naime, otkad postoji, hakeri su uspeli srušiti samo jednu Guglovu stranicu, servis za organizaciju digitalnih fotografija, Pikasa.</s>

<s>Istorijat</s>

<s>Lari Pejdž i Sergej Brin, nekadašnji studenti osnovnih studija u oblasti računarstva na Stanfordu, odlučili su dana 4. septembra 1997. da promene naziv svog pretraživača.</s><s>Odlučuju se za termin Gugl, igru rečima na „-{googol}-“, na engleskom jeziku označava matematički termin za broj koji se sastoji od broja jedan, posle koga sledi 100 nula.</s><s>Postavljanje dudl logotipa na početnu stranicu počelo je 30. avgusta 1998. kada su dvojica osnivača, Lari i Sergej, inkorporirali legendarnu sliku zapaljenog čoveka u Gugl logotip pre nego što su krenuli u Nevadu na festival -{Burning Man}-.</s>

<s>Već u maju 2000.</s><s>Gugl pretraživač je pokrenut, pored engleskog, na još deset jezika: francuskom, nemačkom, italijanskom, švedskom, finskom, španskom, portugalskom, holandskom, norveškom i danskom.</s><s>Za veoma kratko vreme, iste godine postaje najveći indeks veb pretrage na svetu.</s>

<s>Gugl pretraživač nastavlja da raste, povećava broj dostupnih jezika.</s><s>Uvode se razne aplikacije, kao što su Gugl Tulbar i Guglovu pretragu slika.</s><s>Za manje od dve godine, već krajem 2001, Gugl veb indeks se povećao čak 3 puta, dostigavši cifru od 3 milijarde veb dokumenata.</s><s>U februaru 2004. taj broj se povećava do 6 milijardi, uključujući 4,28 milijardi veb stranica i 880 miliona slika, da bi u novembru iste godine dostigao osam milijardi.</s>

<s>U međuvremenu pokreću se razne usluge, poput Gugl vesti, koja pruža korisnicima najaktuelnije članke, Frugl, danas -{Product Search}-, uslugu objektivne pretrage proizvoda koji se prodaju putem Interneta, kao i veoma popularne Džimejl i Gugl prevodilac, besplatnu veb-poštu i internet prevodilac, kao i pretragu putem mobilnih telefona.</s><s>Do kraja 2005. godine sledi niz novih usluga koje pruža Guglova kompanija pretraživaču Gugl akademik, Gugl desktop pretragu, pretragu knjiga, videa i unapređenu pretragu slika i preteču današnjeg ajGugla.</s>

<s>Do godine 2008.</s><s>Gugl pretraživač je ubedljivo najtraženiji pretraživač, a veliki broj korisnika privlače i razna takmičenja, glasanja, ali i novi proizvodi, najznačajniji je pregledač Gugl Hrom.</s><s>Popularnosti su doprineli i prerage sajtova, blogova i društvenih mreža, ali i personalizovane opcije pretrage.</s><s>Gugl prodavnica je nastala 2010. godine, i pokazala se kao veoma uspešna, a u junu 2011. dolazi do značajnog unapređenja uvođenjem glasovne pretrage i pretrage prema slici.</s>

<s>Način rada</s>

<s>Pretraga počinje kada korisnik pretražuje, odnosno šalje upit.</s><s>Istovremeno se određuje lokacija korisnika, kao i beleži se istorija njegovog pretraživanja ako se ulogovao u svoj Gugl nalog pre nego što je poslao upit.</s><s>Potom se upit upoređuje sa indeksom.</s><s>Veb server šalje upit serveru indeksa.</s><s>Sadržaj u serveru indeksa je nalik na indeksu pojmova na kraju knjige.</s><s>Prikazuju se sve stranice koje sadrže ključne reči.</s><s>Upit putuje do servera sa dokumentima i vraćaju se dokumenti koji se podudaraju sa upitom.</s><s>Nakon toga dolazi do najvažnijeg dela kada se dokumenti sortiraju, odnosno rangiraju.</s><s>Dokumenti se prikazuju kao rezultati pretraživanja i prilagođavaju se lokaciji i istoriji pretraživanja.</s><s>Rezultat pretraživanja prikazuje se u deliću sekunde, to jest, sav ovaj proces se odigrava neverovatnom brzinom.</s>

<s>Guglova metoda rangovanja stranica ima sposobnost da razlikuje važnije stranice od manje važnih čak i kada se u svima njima isti broj puta pojavljuju zadati pojmovi.</s><s>Za odlučivanje o značaju svake stranice, Gugl koristi informacije o linkovanju među njima, odnosno način na koji linkuju jedne na druge.</s><s>Na primer, autor stranice MAČKA na svoju stranicu postavi link koji vodi na stranicu MIŠ.</s><s>Ovo Gugl uzima kao oznaku da autor stranice MAČKA smatra da stranica MIŠ ima neku vrednost.</s><s>Na čitavom vebu, na stranicu MIŠ može linkovati veliki broj drugih stranica i ti linkovi služe za odlučivanje o njenoj sveukupnoj vrednosti ili značaju.</s><s>Za datu stranicu, -{PageRank}- je mera njenog relativnog značaja na vebu i on se izračunava na bazi informacija o linkovanju.</s>

<s>Tri glavne ideje stoje iza definisanja značaja i izračunavanja -{PageRank}--a: 
Značaj stranice treba da se uspostavi na osnovu njene popularnosti među autorima svih drugih veb stranica.</s><s>Drugim rečima, ako na stranicu MIŠ vodi mnogo stranica, onda je ta stranica najverovatnije najvažnija.</s><s>Stranice koje su linkovane sa najznačajnijih veb stranica najverovatnije i same imaju poseban značaj.</s><s>Na gornjem primeru, ako je stranica MIŠ relativno popularna, a na njoj stoji link SIR, taj link je od značaja.</s><s>Stranice koje imaju linkove na više podstranica imaju manje uticaja na značaj svake linkovane stranice pojedinačno.</s><s>Drugim rečima, 
link koji vodi na stranicu SIR i nalazi se na stranici MIŠ, ima manje značaja ako MIŠ ima mnogo podstranica i mnogo drugih linkova.</s>

<s>Na osnovu ovih shvatanja Guglovi osnivači su razvili metod za izračunavanje značaja (PageRank) svake stranice na vebu.</s>

<s>Opcije pretrage</s>

<s>Na veb stranici Centra za pomoć Gugla ima tekst koji opisuje veliki broj različitih opcija za pretragu.</s><s>Naime, oni predlažu razne savete, trikove i uopšte mogućnosti koje su u okviru Gugl pretraživača.</s><s>Ispod je data lista nekoliko najkorisnijih opcija pretrage.</s>

<s>Zanemarite pravilno pisanje - Guglov program za proveru pravilnog pisanja automatski ispravlja reč prema najčešćem pisanju date reči, bez obzira na to da li je pravilno napisana ili ne.</s><s>Na primer, iako se pretražuje tikipedija, biće prikazani rezultati za reč vikipedija.</s><s>Naravno, tu postoji i mogućnost pretraživanja prvobitne reči.</s><s>Pretraživanje preko tačne fraze - Ponekad je vrlo korisno pretraživati ključne reči uz pomoć znaka navoda.</s><s>Skup reči pod znacima navoda pretražuje reči upravo tim redosledom i zbog toga može da izuzme relevantne rezultate.</s><s>Na primer, ako pretražite termin "Aleksandar Bel", pretraga će možda izostaviti stranice koje se odnose na Aleksandra G. Bela.</s><s>Ravnopravost između velikih i malih slova - Pretraga ne razlikuje velika i mala slova.</s><s>Ako se unese upit za pretragu njujork tajms, dobiju se isti rezultati kao kada se unese Njujork Tajms.</s><s>Pretraživanje u okviru određenog sajta - Ispred upita se unese site: ako znate da se odgovor nalazi na određenom sajtu ili vrsti sajta (.org, .edu).</s><s>Na primer: -{site:edu}- ili -{site:nytimes.com}-.</s><s>Međutim, vrlo je važno ne praviti razmak između (ne -{site: nytimes.com}-).</s><s>Pretraživanje prema tipu datoteke - Gugl pretraživač omogućuje pretragu samo određenih tipova datoteka, kao što su -{PDF}-, -{PPT}- ili -{XLS}-.</s><s>Upotreba je vrlo jednostavna, potrebno je dodati -{filetype}-: i skraćenicu za tip datoteke od tri slova.</s><s>Pretraživanje numeričkog opsega - Za pretragu brojeva u opsegu koristi se "..".</s><s>Na primer, ako tražite televizor Soni između 300 i 500 dolara, u pretragu se upiše „Sony TV $300..</s><s>$500“, dok za, recimo, automobile sa preko 300 konjskih snaga, kao upit za pretragu unesite „automobili 300.. konjskih snaga“.</s><s>Konverzija brojeva - Gugl pretraživač omogućuje konverziju bilo koje jedinice, na primer, milja u kilometre ili unce u litre, tako što se unese broj i jedinica mere.</s><s>Vremenske zone - Da biste saznali tačno vreme bilo gde u svetu, unesite time i grad ili zemlju.</s><s>Vremenska prognoza - Unesite -{weather}- i iza toga navedite ime bilo kog grada u svetu da biste saznali aktuelne vremenske prilike i vremensku prognozu.</s><s>Unesite samo -{weather}- da biste saznali vremenske prilike za vašu trenutnu lokaciju.</s><s>Matematičke operacije - Unesete li bilo koju matematičku jednačinu u okvir za pretragu, jednim klikom biće izračunata. (Pretražite „100*3.14-cos(83)=“)
 Kupovina i upoređivanje - Koristite vezu „Kupovina“ u tabli na levoj strani stranice rezultata da biste kupovali proizvode i upoređivali cene širom Veba.</s><s>Lokalno vreme izlaska/zalaska sunca - Da bi se videlo tačno vreme izlaska i zalaska sunca u gradovima širom sveta, kao upit za pretragu potrebno je uneti -{sunrise}- ili -{sunset}- i nakon toga navedite ime grada.</s><s>Čitanje javno dostupnih knjiga - Besplatno čitanje celih tekstova, javno dostupnih dela kao što je Mobi Dik tako što se izabere opcija „knjige“ sa leve strane rezultata pretrage.</s><s>Slični termini pomoću "~" - Rezultate koji sadrže sinonime ključnih reči se dobijaju tako što se neposredno ispred termina za pretragu unese znak "~".</s><s>Pretraga Božićnih ~recepata za dezert će prikazati rezultate za dezerte zajedno sa rezultatima za bombone, kolače i ostale poslastice.</s>

<s>Galerija</s>

<s>Vidite još 
 Internet pretraživač
 Gugl
 Džimejl
 Gugl Zemlja
 Gugl knjige
 Gugl mape
 Gugl razgovor
 Gugl plej
 Gugl analitika</s>

<s>Reference</s>

<s>Literatura</s>

<s>Google Hacks from O'Reilly is a book containing tips about using Google effectively.</s><s>Now in its third edition (2006). .</s><s>Google: The Missing Manual by Sarah Milstein and Rael Dornfest (O'Reilly, 2004).</s><s>How to Do Everything with Google by Fritz Schneider, Nancy Blachman, and Eric Fredricksen (McGraw-Hill Osborne Media, 2003).</s><s>Google Power by Chris Sherman (McGraw-Hill Osborne Media, 2005).</s>

<s>Vanjske veze 
 Pretraživanje na engleskom jeziku
 Pretraživanje na srpskom jeziku
 Gugl pretraga po glasu i slici</s>

<s>Google</s>

